"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga läks käima One Way saade!
Nagu tavaliselt, toob saate toob teieni
Soome misjoniühendus One Way Mission.
Tere tulemast!
Tänapäeval räägitakse tihti Jumala ligiolust.
Tapani Suonto räägib täna, mida see tähendab.
Teema on lai, kasutame selleks kogu saateaja
ja Tapani jätkab samal teemal ka järgmisel nädalal.
Meil oli äsja imeline ülistushetk.
Paljud kindlasti kogesid Püha Vaimu ligiolu meie seas.
Alati on võimas suure rahvahulgaga Elavat Issandat ülistada,
sest sinna tuleb Jumala Vaim.
Ta elab oma rahva kiitustes, ütleb Piibel.
Tahaksin täna rääkida teemast, mis vilksatab tänapäeval
tihti karismaatiliste kõnelejate tekstides - Jumala ligiolu.
Jumala ligiolu taotletakse koguduse tegevuses,
ülistuses, palves.
Jumala ligiolu kogemine ja selle konkreetseid tunnuseid
peetakse tõendiks sellest, et Jumal on oma teenija kutsunud
ja võidnud, Jumal on siin; Ta on end meile pühendanud.
Jumala ligiolu on väga õnnistatud; igatseme seda õigustatult.
Jumal tõesti tahab oma rahva keskel olla
ja mõju avaldada.
Meiegi usume täna, et kus kaks või kolm on koos,
seal on ka Jeesus nende keskel. Kas pole?
Jumala ligiolu on palju suurem ja väljakutsuvam teema,
kui lihtsalt mingi hea tunne mõnel vaimsel koosolekul.
Vahel võib koosolekul valitseda hea atmosfäär,
isegi kui Jumal on sellest kaugel.
See on palju enam kui tunded.
Kui Saulus kukkus Damaskuse teel, jäi pimedaks ja kuulis Jeesuse sõnu:
Saul, Saul, miks sa mind taga kiusad? Seegi oli Jumala ligiolu.
Kui Ananias ja Safiira püüdsid Püha Vaimu petta
ja langesid seetõttu surnult maha, oli seegi Jumala ligiolu.
Kui Ananias läks Sauli juurde ja ütles:
"Saul, vend, Issand on mu läkitanud - Jeesus, kes end sulle näitas teel,
mida mööda sa tulid, et sa jälle näeksid
ja saaksid täis Püha Vaimu." Seegi oli Jumala ligiolu.
Saul sai nägemise tagasi ja temast sai apostel Paulus.
Piibel on raamat, mis räägib Jumala ligiolust
väga mitmel ja väga konkreetsel viisil.
Võib öelda, et Piibel on Jumala ligiolu raamat.
Kui sa Piiblit loed, on Jumal oma Vaimu kaudu kohal
ja avab sulle oma Sõna Pühas Vaimus ning hakkad mõistma Jumala maailma.
Seegi toimub Jumala ligiolu mõjul.
Jumal on kohal, kui Teda otsid ja loed Tema Sõna siira südamega.
Mis on selle Jumala ligiolu tähendus meie elus?
Loen 2. Moosese raamatust, 40. peatükist.
"Siis pilv kattis kogudusetelgi ja Issanda auhiilgus täitis elamu.
Isegi Mooses ei võinud minna kogudustelki,
sest pilv oli laskunud selle peale ja Issanda auhiilgus täitis elamu.
Ja kõigil oma rännakuil läksid Iisraeli lapsed teele
alles siis, kui pilv elamu pealt üles tõusis.
Aga kui pilv ei tõusnud üles, siis nad ei läinudki teele
kuni selle päevani, mil see jälle üles tõusis.
Elamu peal oli päeval Issanda pilv, ja öösel oli selles tuli
kogu Iisraeli soo nähes kõigil nende rännakuil."
Iisraeli rahvas tuli kõrbes toime kõigi katsumustega,
kuna Jumala ligiolu oli rahva kohal ja käis nende ees.
Vaatamata kõikidele pattudelegi ei lahkunud see arm nende seast,
kui nad oma patte tunnistasid ja meelt tahtsid parandada.
Mooseski langes kord tõsiselt pattu ja tegi vea.
Jumal karistas teda, oli armuline ega võtnud ära oma ligiolu.
Iisraeli rahva rännakute vältel põhines kõik Jumala ligiolul,
mis neid suurest Jumala armust järgis.
Jumala ligiolu on tänagi koguduse suur saladus.
Ilma selleta oleksime otsekui mis tahes pesapalli-
või jalgpallimeeskond. Meil oleks koos tore olla.
Pallimeeskonda kuulumises pole midagi halba,
olen isegi pesapalli mänginud,
kuid pesapallimeeskond ei ole sama mis kogudus.
Mis eristab meid kõigist teistest meeskondadest?
Vaid Kristuse koguduse keskel on Jumala ligiolu.
Mitte kuskilt mujalt maailmas ei leia sa kohta,
kus oleks tõeline elava Püha Vaimu ligiolu.
Kõikjal maailmas leiad selle üksnes sealt,
kus kuulutatakse kainet evangeeliumi Jeesusest Kristusest.
Jumal teeb oma ligioluga koguduse ainulaadseks ja tähtsaks,
tähtsamaks siin maailmas, kui mõistame.
Koguduses, kus on reaalselt Jumala ligiolu,
lahendatakse mitmeid inimkonna suuri küsimusi.
Avaldame maailmas rohkem mõju, kui paljud mõistavad.
Ligiolu viis Iisraeli läbi kõrbe.
Sama kehtib Jumala koguduse kohta ka täna.
Jumala ligiolu on kogu juhatuse võti ja sisu.
Jumal on siin, kui käime Tema tahtes.
Me ei otsi esimese asjana õiget teed õnne juurde,
vaid teed, kus Jumal on endiselt kohal.
Jumal ei saa olla meie jaoks vaid mingi hea nõuandja,
kes juhatab meid heale teele, et oleksime edukad ja õnnelikud.
Ta peab olema meile edu ja õnne tõeline olemus.
Vaid seal, kus Tema on kohal, suudame olla vaimselt edukad
ja kogeda konkreetseid õnnistusi.
Tee, millele Jeesus meid oma ligioluga juhatab,
võib meile näida halvemagi teena, kui see, mille ise valiksime,
kuid see on ainus tee, kuna seal võime käia Tema ligiolus
ja Pühas Vaimus.
Minu elus on tihti juhtunud, et Jumala pakutud tee on olnud halvem
kui mõni teine.
Jumal on olnud minuga eriarvamusel.
Mina oleksin valinud ühe tee, kuid Tema juhatab mind teisale.
Sellises olukorras võib inimene vabalt valida,
kuid isegi kui Jumala pakutud tee on halvim võimalik,
on see ainus tee, kus kogeme tõelist Jumala ligiolu.
Kui Tema ligiolu meid järgib, nagu olen isegi tihti kogenud,
osutub see tee parimaks ja õnnistatuimaks,
kuna Jumala ligiolu teeb sellest õnne ja õnnistuse ainsa võimaluse.
Kui Jumal mind kunagi Helsingi tänavatele kutsus,
kadestasin mõningaid sõpru, kes tegid jumalariigi tööd
suurte koguduste pastoritena; neil oli uhke positsioon, hea palk
ja kõike muud, kuid mina käisin mööda tänavaid
ja kuulutasin nädal nädala järel uskmatute inimeste seas.
Ehk peeti mu kõneosavust nii halvaks,
et kõlbasin vaid tänavajutlustajaks.
Täna võin öelda, et ma poleks kunagi elanud nii rikast elu,
kui poleks asunud teele, kuhu Jumal mind kutsus.
Ma ei oleks kogenud oma elus sellist Jumala ligiolu
ja näinud kõiki neid õnnistusi.
See Jumala valik oli minu jaoks suur õnnistus,
isegi kui see mulle alati eriti ei meeldinud.
Oluline pole tee, vaid Jumala ligiolu.
Tähtis pole see, mis teed sa käid, vaid õigel teel käimine.
Jumala valitud teel ja et sa valid asju,
mida Jumal tahab.
Sel juhul valid oma elus alati Jumala ligiolu.
2. Saamueli raamat räägib:
"Kui sa kuuled baakapõõsaste ladvus otsekui astumise kahinat,
siis kiirusta, sest siis on Issand su ees välja läinud
vilistite leeri lööma!
Ja Taavet tegi nõnda, nagu Issand teda käskis
ja lõi vilisteid Geboast kuni Geseri teelahkmeni."
Taavet oli pidanud karme lahinguid ja poleks ehk tahtnud
uuesti teele asuda.
Jumal andis Taavetile nõu ja avas talle suure saladuse:
"Puhka vaid ja oota, ära tee midagi,
enne kui saad märgi ülalt, et Mina olen liikvele läinud.
Sa võidad vaid Minu ligiolus. Sel juhul pole tee liiga raske,
vaid see laotub su ees, sest Mina käin su ees."
Ja nii Taavet tegigi.
Ta ootas vaikselt, kuni kuulis baakapõõsaste ladvus kahinat.
Jumal oli teele läinud, Jumala ligiolu liikus
ja Taavet järgnes sellele ning võitis lahingu.
Kui laiendasime oma tööd erinevatesse maailma paikadesse,
hoiatasid mõned, et me rohkem ei laieneks.
Aitab, kui olete Hiinas, Indias ja Mongoolias.
Ärge minge hullumeelselt veel kuskile!
Meie ei laienda midagi. Issand käib ees ja meie järgime Teda.
Kui kuuleme baakapõõsaste ladvus kohinat, on aeg teele minna,
hoolimata sellest, mida teised räägivad.
Kui Issand läheb Mongooliasse ja meie jääme Soome,
kaotame Jumala ligiolu.
Kui hakkame omi teid käima, kaotame midagi üliolulist.
Me ei otsi otseselt teed, vaid Teda ennast ja Tema ligiolu.
Kui kuuled baakapõõsaste ladvus kohinat, tasub teele asuda.
Nii astud uutesse õnnistustesse, sest Issand ise liigub.
Enne, kui Jumala ligiolu Iisraeli rahvale ilmus, ütles Jumal:
"Lase Aaron ja tema pojad astuda kogudusetelgi ukse juurde
ja pese neid veega!
Pane Aaronile selga pühad riided ja võia ning pühitse teda,
ja tema olgu mulle preestriks!"
Pühitsetud kogudus on tänagi tempel, kuhu laskub Issanda ligiolu
ja kus Jumal end ilmutab.
Seepärast on oluline, et kogu One Way Mission
on Jumalale pühitsetud.
Siis näeme ja kogeme meiegi endi keskel Jumala ligiolu.
Jumala ligiolu on ka tõsine asi.
3. Moosese raamat ütleb:
"Aga Aaroni pojad Naadab ja Abihu võtsid kumbki oma sülepanni
ja tegid neisse tule, panid selle peale suitsutusrohtu
ja tõid Issanda ette võõra tule, mida ta neid ei olnud käskinud teha.
Siis läks Issanda eest välja tuli ja põletas neid,
nõnda et nad surid Issanda ees."
Meiegi ajal on liikumisi, mis räägivad südamest Jeesusest,
kuid on täielikus eksituses; nende keskel on võõrast tuld.
Nad kujutlevad, et nende kogetu on Jumala ligiolu.
Mõnede seas prohveteeritakse ja tervendatakse haigeid,
kuid samal ajal on neil segamini kristlus ja New Age.
Neil võib olla üleloomulikku väge, kuid see pole Pühast Vaimust.
Ühe sellise pastori väitel olevat Jeesus talle öelnud,
et ta võib patte andeks anda endagi nimel,
mitte alati üksnes Jeesuse nimel.
Too pastor teeb imesid ja tunnustähti,
kuid kardan, et see pole Pühast Vaimust.
Nad kasutavad Piibli kõrval üht New Age'i piiblit,
millest ma ei taha rääkida, et keegi ei hakkaks huvi tundma.
Kui sinul on New Age'i piibel, põleta see ära.
Üks noor tütarlaps on hetkel täiesti selle piibli lummuses
ja arvab, et see on Jumala Sõna.
Kristlase ainus autoriteet on Piibel.
Kui usud midagi muud, viib see sind surma, mitte ellu;
mitte Jumala ligiollu, vaid eksitusse.
Mitte kõik üleloomulik ei räägi Jumala ligiolust.
Ka kurat võib sama teha ja sind petta.
Täna esineb pettust palju rohkem, kui kristlik kogudus teab ja mõistab.
See pole avalik, kuid paljud satuvad selle võrku.
Ligiolu saladuses on kaks olulist faktorit.
Üks neist on sõnakuulelikkus ja teine on positsioon.
Kui misjonipõllule suundusime, polnud meil lahendust,
mille või kelle juhtimisel või millise rahaga tööd teeme.
Liikvele asudes tegi Jumal ime ja kõik Püha Vaimu räägitu teostus.
Sõnakuulelikkus on astmelaud Jumala ligiolusse.
Me ei pea lahendama kõiki probleeme ja küsimusi,
peame vaid elama kuulekuses; see viib Jumala ligiolusse
ja Jumal lahendab kõik meie probleemid.
Mida iganes Jumal sind tegema õhutab, seda tee,
sest sel juhul saad elada Jumala ligiolus.
Kuulekus on astmelaud Jumala ligiollu ja nägemisse.
Saan inimestelt aeg-ajalt prohveteeringuid,
vahel saabuvad need e-mailiga, vahel sms-iga või kirja teel.
Inimesed tunnevad, et Jumal õhutas neid midagi
Tapani Suonto'le ütlema.
Üllatavalt tihti on need kained ja sõnumit lugedes tajun,
et Püha Vaim on inimesega rääkinud ja see on tihti kinnituseks sellele,
mida olen isegi mõistnud Jumala plaanide kohta.
Vahel räägib sõnum ka sellest, et inimene on täiesti pime.
Sel juhul on tähtis uurida, kas sõnum sündis kuulekusest.
Vahel võib see sündida teistest motiividest -
kadedusest, uhkusest või õelusest.
Vahel loeb ridade vahelt välja, et nemadki on midagi väärt.
Alaväärsust tundev, katkine inimene püüab vahel
prohveti rolli kaudu enda väärtust tõsta.
Sõnakuulelikkus on astmelaud nägemisse.
Kui Jumal kutsub sind prohvetiks, julgustama ligimesi, tee seda.
Kui Ta aga ei kutsu ega räägi, ole vait,
sest sõnakuulelikkus on astmelaud tõelisse nägemisse.
Kuni Jumal ei räägi ega õhuta, pole mõtet prohveteerida.
Sõnakuulekus on imeline asi, kuna viib meid reaalsusse,
kus Jumal tegutseb ja on kohal nii, et me pole sellest isegi teadlikud.
Vahel Jumal näitab seda.
Kord aastate eest, kui üks meie usule tulnud sõber
elas Reedekodus ja oli nädalavahetusel üksi seal.
Ta oli noor usklik, kes oli äsja meelt parandanud,
jätnud kõik vale selja taha ning asunud kuulekuse teele.
Ta läks mööda Reedekodu mäge üles ja nägi esikuaknas võõrast meest
ning tuled põlesid.
Ta mõtles, kes see võis olla, kes talle külla tuli.
Kui ta ukse avas ja kööki astus, ei olnud seal kedagi.
Hiljem mõistis ta, et võõras oli akna ees nii suur,
et see ei saanud olla inimene.
Teda oli oodanud taeva ingel ning Jumala auhiilgus ja ligiolu.
Jumal näitas, mis on Tema ligiolu.
Kui käime kuulekuses, on Jumal kohal;
vahel ja tihtigi salaja,
kuid vahel Ta näitab julgustuseks, et on meiega.
Kui korraldasime kunagi 1990-il Reede Kristusele õhtuid,
sattusime rutiini ja oleme ilmselt endiselt seal.
Keset rutiini tundus tihti, et õhtud lihtsalt tulevad ja lähevad.
Palvetasime, et Issand tegutseks, ega kogenud midagi.
Kuid väljast tulnud inimesed ütlesid vahel tavalisel õhtul,
et koges tohutut armastust.
Üks abielupaar tuli kord usule ja ütles,
et neid peatas armastus, mis saalis oli.
Jumala armastus on tihti seal, kus kõlab kaine evangeelium,
kuid me ei pruugi seda alati ise kogeda.
Meile võib tunduda kogu olukord täiesti rutiinne;
keegi teine kogeb tohutut Jumala ligiolu.
Jumal räägib ja tõmbab inimesi enda poole.
Kord oli meie jüngerluskooliõhtu otsakorral
ja palvetasime lõpupalvet.
Palve lõppedes astus sisse üks tänavaelanik ja palus palvet.
Olukord oli veidi piinlik - oli hilja, tahtsime koju minna,
aga meie ees seisis kodutu.
Palusime tal maha istuda ja lubasime tema eest palvetada.
Jüngerluskooli õpilased kogunesid tema ümber
ja hakkasid palvetama.
Äkitselt kogesime seal Jumala ligiolu.
Palves tundsime, et see kodutu annab oma elu tõesti Kristusele.
Mõtlesin, mida temaga peale hakata.
Ma ei jaksanud minna ööseks temaga Reedekodusse,
et tema eest hoolitseda.
Kui ütlesin, et peaksime teda aitama, ütles üks noormees,
et tema läheb Reedekodusse ja tegeleb temaga.
Nii võeti mees ravile ja sinna ta jäigi.
Ta elas seal ilmselt mitu aastat ja temast sai võimas jumalasulane.
Ta käis kitarriga mööda koosolekuid ja tunnistas.
Hiljem ühines ta Konnakooriga.
Äkitselt, väljaspool meie plaane, muutus jüngerlustund ärkamisõhtuks.
Langes Jumala ligiolu ja muutis inimese saatuse.
Tahan öelda, et Jumala ligiolu pole eelkõige
suurte pidude ja konverentside teema, vaid eelkõige argipäevane asi.
Kui Teda pole kohal argipäeval, pole Teda ka pidupäeval.
Võime sõita mööda ilma ringi ja otsida suurtelt koosolekutelt
Jumala ligiolu, kuid ligiolu on siin ja nüüd,
kui oleme Kristuses.
Isegi kui me midagi ei tunne, on Ta oma Sõna kohaselt kohal.
Teise osa Tapani Suonto jutlusest kuuleme nädala pärast.
See on tänaseks kõik.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi